Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: hajtanak végre, estenként értelmeznek is kísérleteket, méréseket. Alkalmazzuk és alkalmaztatjuk a 2000. évi XXV. törvény a „kémiai
Paragraph Index: 355

10. Szövegösszetartó eszközök A szövegértést és a szövegalkotást segítő változatos (zárt vagy nyitottabb) feladattípusok megoldása az aktuális céltól függően szóban és írásban. Önálló szövegfeldolgozások, információgyűjtés célnyelvi források alapján. A kommunikációt felépítő, strukturáló és szimuláló feladatok, szerepjátékok elvégzése párban, kis csoportban és plénumban. A nyelvi struktúrák gyűjtése, rendezése és rendszerezése. A valós gondolatok, élmények, vélemény, kifejezése, szimulált viták, érvelések. Projektfeladatok elvégzése. Az információs és kommunikációs technikák (pl. filmek, tévéműsorok, internet, chat, e-mail, blog, virtuális tanterem) használata. Társasjátékok, kreatív szövegalkotás. A továbbhaladás feltételei A tanuló eljut a Közös Európai Referenciakeret B1 szintjére. Hallott szöveg értése A tanuló  megérti az idegen nyelvű óravezetést;  megérti az egyszerű kéréseket, kérdéseket, közléseket;  főbb vonalaiban megérti a köznyelvi beszédet, ha számára ismert témáról szól;  megérti a lényegét olyan egyszerű, rövid szövegeknek, amelyek az őt közvetlenül érintő területekhez kapcsolódnak (pl. tanulás, szabadidő);  megérti a legfontosabb információkat olyan rádió- és tévéműsorokban, amelyek aktuális eseményekről, illetve az érdeklődési köréhez kapcsolódó témákról szólnak, és amelyekben viszonylag lassan és világosan beszélnek. Beszédkészség A tanuló  információt tud cserélni az egyszerű és begyakorolt nyelvi helyzetekben mindennapi dolgokról;  részt tud venni egyszerű, mindennapi témákról szóló beszélgetésekben felkészülés nélkül;  részt tud venni a nyelvterületen utazás közben felmerülő helyzetekben;  tud beszélni egyszerű nyelvi eszközökkel szűkebb környezetéről és a közvetlen szükségleteivel kapcsolatos dolgokról;  el tudja mondani egyszerű nyelvi eszközökkel élményeit és céljait;  el tud mondani egy rövid és egyszerű történetet;  meg tudja magyarázni és indokolni a véleményét. A továbbhaladás feltételei Olvasott szöveg értése A tanuló  megérti a fontosabb információkat a világos, standard szövegekben, amelyek ismert témáról szólnak és gyakori helyzetekhez kapcsolódnak a munka, az iskola és a szabadidő stb. terén;  megérti olyan szövegek lényegét, amelyek hétköznapi témákkal kapcsolatosak, gyakori témákkal foglalkoznak;  megérti az eseményekről, érzelmekről, véleményekről szóló egyszerű szövegeket;  megért rövid, egyszerű történeteket;  megérti a rövid, egyszerű magánlevelekben az események, érzelmek vagy kívánságok leírását. Íráskészség A tanuló  egyszerű, összefüggő szöveget tud alkotni ismert vagy az érdeklődési körébe tartozó témában;  le tudja írni az élményeit, a különböző eseményeket, álmokat, a reményeit és az ambícióit;  meg tudja indokolni röviden az álláspontját és a terveit;  képes rövid és egyszerű jellemzést, beszámolót, magánlevelet írni. Az ismétlő-, az összefoglaló és az ellenőrző órák javasolt száma a 11. évfolyamon Év eleji felmérés és ismétlés min. 2 óra, max.3 óra Témazáró összefoglalás min. 3 óra, max. 4 óra Témazáró dolgozat min. 4 óra, max. 6 óra A témazáró dolgozatok javítása és a hiányok pótlása min. 2 óra, max. 6 óra Év végi összefoglalás min. 3 óra, max. 4 óra

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes